Елзе Ласкер-Шюлер
Мечтая тъй нежно за теб

Превод от немски: Венцеслав Константинов, —

chitanka.info

Винаги сутрин прииждат болезнени багри,

Те ми напомнят душата ти.

О, трябва да мисля за теб,

Но навсякъде цъфват тъй тъжни очи.

А ти разказвах за много велики звезди,

Ала ти гледаше само в земята.

Нощи израстват от моята мисъл,

Не зная къде да вървя.

Мечтая тъй нежно за теб,

Бяла коприна вече забулва очите ми.

Защо ли заради мен

Не остави Земята — кажи?

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.